El regidor d'Educació visita l’Aula Oberta i reforça la necessitat de continuar treballant per instaurar les FP Bàsiques i Mitjanes adaptades a la ciutat
14 de febrer 2024

![](/media/js3ka15d/1-c.jpg?width=850&height=637.5)

El regidor d'Educació, Raúl Palmero, ha visitat l'Aula Oberta de l'IES María Moliner, on va poder gaudir d'una magnifica i professional entrevista, expliquen des del departament.

En ella es va posar de manifest la realitat de l'alumnat amb necessitats educatives especials respecte als itineraris educatius i laborals per a les persones amb diversitat funcional. En este sentit l’alumnat del centre, van plantejar la necessitat de continuar els seus estudis amb FP bàsiques i mitjanes adaptades, fet que van agrair que estiguera en el full de ruta del departament.

El regidor d'Educació es va mostrar molt interessat en les propostes i necessitats plantejades pels estudiants i es va comprometre a continuar treballant en conjunt amb el centre educatiu per a garantir una educació inclusiva i de qualitat per a tots els alumnes amb diversitat funcional. A més, van acordar organitzar xarrades i tallers informatius sobre les diferents opcions educatives i laborals disponibles amb l'objectiu d'orientar i fer costat als estudiants en la seua presa de decisions per al seu futur acadèmic i professional.

En este sentit, el regidor d'Educació assenyala: «**És important, necessari i una prioritat que tots els ciutadans i ciutadanes tinguen els mateixos drets i oportunitats en l'àmbit laboral, però sobretot en l'educatiu**». Així mateix, Raúl Palmero ha indicat: «**Hem de fer esforços per a lluitar per una inclusió real i que de veritat aborde les necessitats latents en la societat. Volem que la Conselleria tinga en compte esta problemàtica, però per a això necessitem que actuen de manera urgent en l'habilitació d'espais, la rehabilitació i accessibilitat de la majoria dels centres educatius de la ciutat i la ràpida construcció de noves infraestructures educatives, perquè puguem parlar d'igualtat de condicions, per a tots i totes**».

La visita va concloure amb un ambient d'esperança i optimisme, demostrant que la col·laboració entre la comunitat educativa i les autoritats locals és fonamental per a promoure la igualtat d'oportunitats i el respecte a la diversitat en l'àmbit educatiu i laboral, indiquen des del departament d'Educació.

*   [](http://www.facebook.com/sharer.php?u=https://aytosagunto.es/va/actualitat/el-regidor-d-educacio-visita-l-aula-oberta-i-reforca-la-necessitat-de-continuar-treballant-per-instaurar-les-fp-basiques-i-mitjanes-adaptades-a-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/el-regidor-d-educacio-visita-l-aula-oberta-i-reforca-la-necessitat-de-continuar-treballant-per-instaurar-les-fp-basiques-i-mitjanes-adaptades-a-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-regidor-d-educacio-visita-l-aula-oberta-i-reforca-la-necessitat-de-continuar-treballant-per-instaurar-les-fp-basiques-i-mitjanes-adaptades-a-la-ciutat/ "Linked In")
*   [](mailto:?body=https://aytosagunto.es/va/actualitat/el-regidor-d-educacio-visita-l-aula-oberta-i-reforca-la-necessitat-de-continuar-treballant-per-instaurar-les-fp-basiques-i-mitjanes-adaptades-a-la-ciutat/)